《题林君长荣幽居和姨夫方先生韵》
明代·黄仲昭

绿阴深处结幽居，地僻依稀隐者庐。绕舍半栽陶令菊，满窗尽积邺侯书。

踏残庭月夜吟句，斸破畦云晓种蔬。教子暇时携酒伴，登山临水乐何如。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。